b'\n_START_ARTICLE_\nLuftromskrenkelse\n_START_SECTION_\n\xc3\x85rsaker til luftromskrenkelser\n_START_PARAGRAPH_\nDersom en flyger er usikker p\xc3\xa5 hvor han er og har navigert feil, kan resultatet v\xc3\xa6re at han kommer inn i kontrollert luftrom uten at han vet det selv. I slike situasjoner er det viktig \xc3\xa5 kontakte en flykontrollenhet i n\xc3\xa6rheten som kan se flyet p\xc3\xa5 radarskjermen og anbefale kursretning og h\xc3\xb8yde._NEWLINE_De siste ti \xc3\xa5rene har det ikke kommet nye versjoner av kart for nedre luftrom over Norge, f\xc3\xb8r i august 2010. N\xc3\xa5r flygerne har kart med grenser som kan v\xc3\xa6re forandret er det st\xc3\xb8rre fare for \xc3\xa5 beg\xc3\xa5 en luftromskrenkelse._NEWLINE_Sm\xc3\xa5flygere kan ha stor respekt for \xc3\xa5 forstyrre flygeledere, spesielt n\xc3\xa5r de er travelt opptatt med ruteflytrafikken. Dersom flygeren har v\xc3\xa6rt i kontakt med flygelederen og forventer \xc3\xa5 bli kalt opp f\xc3\xb8r ny luftromsgrense passeres, kan klareringen for det nye luftrommet bli bedt om og gitt for sent.'